Hierdie is die tweede les in ons mini-reeks oor sout vir die aarde. Ons eerste aand het ons in die vorm van ‘n funaand gehou, en ons het gekyk na die belangrikheid van sout. HOEKOM Jesus ons juis die opdrag gee om SOUT vir die aarde te wees.
Miskien sien jy die naam “Charades” en dink…. wat ‘n stupid idee, kinders speel nie meer sulke goed nie! Wel, ek het ‘n verassing vir jou, as jy hulle nie daaraan bekendstel, dit saam met hulle speel en dit pret maak vir hulle nie, sal hulle dit nie WIL speel nie.
‘n Vinnige oorsig oor die reëls: dit word in stilte gespeel, geen gepraat, geluide maak of na goed wys nie. Alles word met handgebare gedoen.